tomron87/hebrew-wikipedia-sentences-corpus huggingface dataset:
קרסט הוא שמו הגרמני של אזור קראס (Kras) בסלובניה, שבו מערכות ניקוז ותצורות נוף קרסטיות.
לשם היווצרות הנוף הקרסטי יש צורך בשלושה גורמים:
מסלע לחי – גיר, גבס, מלח.
כמות משקעים מספקת – גשם, שלג, ברד.
פחמן דו-חמצני – מצוי באטמוספירה, בעיקר קרוב לפני הקרקע באזורים מרובי צמחייה.
המים היורדים כמשקעים ממיסים את הפחמן הדו-חמצני וכך נוצרת חומצה חלשה התוקפת את הגיר וממיסה אותו.
הגיר מומס אל תוך החומצה ונשטף איתה.
עם הזמן המסת הגיר יוצרת אזורים נמוכים יותר בטופוגרפיה המקומית.
באזורים אלו מצטברים רוב המשקעים וכך נוצרת באזורים אלו המסה מוגברת שמעמיקה, ולבסוף נוצר חיבור עם מערכת הניקוז התת-קרקעית במפלס מי התהום.
המסת הגיר יוצרת חללים תת-קרקעיים שלא ניתן להבחין בהם מעל פני הקרקע.
חללים אלו מנקזים אליהם את המים הזורמים על פני השטח ומחלחלים אליהם.
כך יכול להיווצר מצב שבו הנוזל החומצי המכיל בתוכו גם יונים של גיר יגיע לרוויה וישקיע את הגיר.
משקעים אלו נקראים משקעי מערות והם כוללים תצורות רבות ומרהיבות של נטיפים, זקיפים, פניני מערות ועוד.
תופעות ונופים הקשורות בתהליכים קרסטיים
בתהליך הקרסטי מתמוססים בהדרגה הסלעים, החללים והסדקים מורחבים.
המייחד את הצנירים שנוצרו כתוצאה מהתמוטטות מוביל קרסטי היא הימצאותם משני צדי העמק.
המובילים הראשיים הגדולים הם בעלי מפתח גדול ולכן סיכויי ההתמוטטות שלהם גדולים ביותר.
לעומתם המובילים המשניים הצרים יותר יוותרו משני צדי העמק כמערות וכוכים.
ככל הנראה העדרן של מערות ארוכות בארץ, נובע מהפעילות הטקטונית הצעירה שהתרחשה ובעקבותיה התמוטטו מערות רבות.
על המערות שהתמוטטו ניתן למנות את מערת קשת שבגליל, מערה שהייתה בתוואי בו נמצא היום נחל אביב, מערה בה נמצא היום נחל עמוד, נחל קלח (שווייצריה הקטנה) ועוד.
העמוד שבנחל עמוד והמגדלים שבנחל אביב הם שאריות שלא הומסו בתהליך היווצרות המערות.
תופעה של עמודים המצויים בתוך מערה, ניתן לראות במערת אביב שלגדת נחל אביב, בגליל העליון.
במערכות ניקוז קרסטיות ישנה סכנה רבה של זיהום מים על ידי גורמי זיהום אנושיים.
אופי הזרימה במערכת ניקוז קרסטי הוא מהיר יחסית, ואין מנגנוני ניקוי וסינון של חומרים מזהמים.
אי לכך אקוויפרים המתמלאים על ידי מערכות ניקוז קרסטיות רגישים מאוד לזיהום שלעיתים אף בלתי הפיך.
במקרה כזה יש לפעול לטיהור מי האקוויפרים על ידי פעולות כימיות וביולוגיות מסובכות ויקרות, שעלולות לפגוע במאזן הטבעי.
מפרק הקרסול (TA: Articulatio talocruralis) מחבר בין השוק לכף הרגל.
הקרסול הוא מפרק סינוביאלי המסווג כמפרק ציר המתווך בין עצמות השוקה והשוקית מחד ועצם הערקום (talus) מאידך.
התנועות האפשריות במפרק שלו טווחי התנועה הגדולים ביותר מבין מפרקי כף הרגל, הן כפיפה כפית (תנועה לכיוון מטה) וכפיפה גבית (תנועה לכיוון מעלה).
יכולת תנועת כף הרגל בשני מישורים (מטה ומעלה וגם פנימה והחוצה) היא תוצאה של שילוב תנועות מפרק הקרסול (מטה ומעלה) ותנועות מפרק הערקום והעקב (Articulatio subtalaris; Articulatio talocalcanea, פנימה והחוצה).
הקרסול נושא למעשה את כל משקל הגוף בכל צעד, ובאותו הזמן, על הקרסול (ומפרקי כף הרגל הנוספים) להתאים לצורות קרקע שונות וכן להשתתף בהנעת הגוף.
סיכומם של המאפיינים הנדרשים מהקרסול והעומסים המופעלים עליו הוא מפרק חזק ויציב בזכות מבנה עצמות המפרק והרצועות החזקות שלו, המונע על ידי שרירים חזקים, אך גם מפרק הנוטה להיפגע בתכיפות גבוהה יותר מכל מפרק עיקרי אחר בגוף.
בחלקו המקורב של הקרסול נמצאים המשטחים המפרקיים של הפטישונים והפן התחתון של השוקה, כולם ממוקמים בקצוות המרוחקים של השוקה והשוקית.
המשטחים המפרקיים של השוקה והשוקית מרכיבים יחדיו את צורת האות ח המופרקת עם המשטחים המפרקיים המותאמים אליה בחלקה העליון ובשני צדדיה של הערקום (איור 4), שבחלקו המרוחק של הקרסול.
חלקה הקדמי של הערקום רחב מעט מחלקה האחורי ומהמרווח שבין שתי רגלי ה-ח (הפטישונים), לכן תנועה מקסימלית לכיוון כפיפה גבית בקרסול תרחיק מעט בין הפטישונים ותגרום למעט תנועה במפרק השוקה והשוקית העליון (Articulatio tibiofibularis).
רצועת הדלתא הרחבה והחזקה נאחזת בפטישון התיכון של השוקה ומשם מתפרסת לכיוון מטה בחיבורים לעצם העקב (calcaneus), לערקום ולעצם הסירה (navicular) בתצורה דמוית משולש שהעניקה לרצועה את שמה.
בחלקו הצידי של הקרסול שלוש רצועות המחברות בין הפטישון הצידי של השוקית לערקום ולעצם העקב (איורים 1,3): רצועת השוקית והערקום הקדמית (Ligamentum talofibulare anterius), רצועת השוקית והעקב (Ligamentum calcaneofibulare) ורצועת השוקית והערקום האחורית (Ligamentum talofibulare posterius).
הרצועות הצידיות של הקרסול חלשות יותר מרצועת הדלתא.
השרירים המניעים העיקריים של מפרק הקרסול הם:
כפיפה גבית (dorsiflexion) - השריר השוקתי הקדמי ופושט האצבעות הארוך (extensor digitorum longus).
(איור 5) גידי שני השרירים (הממוקמים במדור הקדמי של השוק) נעים בקדמת הקרסול ונאחזים בחלק התיכון של כף הרגל (השוקתי הקדמי) ולרוחב גב כף הרגל עד לחלקה הצידי (פושט האצבעות הארוך נאחז למעשה בשורה האמצעית ובשורה המרוחקת של הגלילים השני עד החמישי).
כפיפה כפית (plantarflexion) - שריר הסובך (ה"תאומים") ושריר הסוליה.
שני השרירים הגדולים והחזקים ממוקמים במדור האחורי של השוק.
הם מתאחדים לגיד משותף, הוא גיד אכילס ונאחזים דרכו בחלקה האחורי של עצם העקב.
נשיאת כל משקל הגוף על הקרסול בשילוב יכולת התנועה שלו, חושפים את הקרסול לעומסים חריגים העשויים להתבטא במספר פגיעות אורתופדיות נפוצות.
פגיעות אורתופדיות בקרסול מתרחשות יותר מאשר בכל מפרק עיקרי אחר בגוף והן אופייניות לפעילות הליכה או ריצה על משטחים לא סדירים (כמו אדמת טרשים).
מתוך סך הפגיעות הטראומטיות בקרסול, כ-90 אחוזים מתבטאות כנקע בקרסול.
לרוב לא יתבטאו עומסים על הצד התיכון של כף הרגל (לכיוון איברסיה) בפגיעה ברצועת הדלתא על שום חוזקה.
החוליה החלשה ביותר בשרשרת היציבות התיכונה של הקרסול הוא הפטישון התיכון ולכן הפגיעה מתבטאת בשבר תלישה של הפטישון התיכון בשילוב פריקה של הקרסול (Pott's fracture).
לעיתים מתווסף לשבר התלישה גם שבר בשוקית מעל למפרק השוקה והשוקית התחתון.
המבנה הרצועתי בחלק הצידי של הקרסול חלש יותר מהצד התיכון וכן הפגיעה הנפוצה ביותר בעקבות עומסים אבנורמלים על החלק הצידי של כף הרגל (לכיוון אינוורסיה) והפגיעה הנפוצה ביותר בכלל היא נקע ברצועות הצידיות: באחת מהשלוש המפורטות לעיל או ברצועת השוקה והשוקית האחורית התחתונה או בחלק מארבע הרצועות או בכולן.
בפגיעה חמורה יותר ייתכן שבר-פריקה של הקרסול הכולל שבר תלישה של הפטישון הצידי.
כל אחת מהפגיעות הללו, פוגעת קשות ביציבות הקרסול והופכת אותו מועד לפגיעות חוזרות גם לאחר תקופת ההחלמה.
קרסומי (בקאנג'י: 鱲子, קאטאקאנה: カラスミ, רומאג'י: karasumi) הוא מאכל העשוי שק ביצי דג מולית כבושים במלח ומיובשים.
שק הביצים מומלח ומיובש בשמש.
מאכל זה נחשב למעדן ביפן ובטאיוואן.
ביפן נהוג לשתות יין סאקה לצד הקרסומי.
מאכל זה מאפיין את אזור נגסאקי.
יחד עם האוּני (שק הביצים של קיפוד הים) והקונווואטה (מעיי מלפפון ים) נחשב אחד משלושת הצ'ינמי (מילולית "טעם נדיר"), מאכלים הנחשבים ייחודים לאזור מסוים ביפן.
ישנה סברה לפי מקור שמו של המאכל בדמיונו למקלות הדיו (ביפנית: סומי) שיובאו מסין ליפן (סין כונתה "קרה").
בישראל מיוצר קרסומי מביצי דג בורי, לצורך שיווקו למדינות מזרח אסיה.
קרסטן הלר (גרמנית: Carsten Höller; נולד בדצמבר 1961) הוא אמן גרמני.
נולד וגדל בבריסל, שם עבדו הוריו במשרדי הקהילה הכלכלית האירופאית.
הוא למד חקלאות וקיבל דוקטורט בנושא חרקים מאוניברסיטת קיל.
הוא החל להתעניין באמנות בסוף שנות השמונים.
בשנת 1993 הציג בביאנלה של ונציה.
בשנת 2006 הציג במוזיאון טייט מודרן בלונדון את המיצג "Test Site".
בשנים 2011–2012 הציג תערוכה במוזיאון החדש לאמנות עכשווית בניו יורק.
קרסטין גרפרקס היא כדורגלנית גרמנייה המשחקת כחלוצה.
גרפרקס נולדה ב-1979 בעיר איבנבירן שהייתה אז תחת שלטון גרמניה המערבית.
ב-1986 היא החלה לשחק במספר קבוצות מקומיות, עד שב-1998 היא עברה לקבוצת הבונדסליגה, הייקה ריינה.
עונה לאחר מכן היא ירדה עם קבוצתה לליגה השנייה, אך בעונה שאחר כך, היא כבר שבה עימה לבונדסליגה.
בעונת 2003/04 סיימה גרפרקס כמלכת השערים של הליגה (26 כיבושים), והובילה את הייקה ריינה עד למקום השלישי - דירוג השיא של הקבוצה בכל הזמנים.
עונה לאחר מכן, היא חתמה בקבוצת הצמרת פרנקפורט, איתה זכתה להצלחה רבה.
בעונתה הראשונה בפרנקפורט היא כבשה 12 שערים, והובילה ביחד עם בירגיט פרינץ ורנטה לינגור את הקבוצה לזכייה באליפות גרמניה.
עונה לאחר מכן, היא זכתה עם הקבוצה בגביע אופ"א - טורניר הכדורגל החשוב ביותר בקרב הקבוצות האירופאיות.
בצמד משחקי הגמר של הטורניר, ששוחקו נגד טורבינה פוטסדאם, כבשה גרפרקס שער אחד ופרנקפורט ניצחה בסיכום 2-7.
עונה לאחר מכן, היא זכתה עם פרנקפורט בדאבל, וביססה את עצמה כאחת מהשחקניות הגרמניות הטובות ביותר בליגה.
עונת 2007/08 הייתה עונת השיא של גרפרקס בפרנקפורט, כשבסופה זכתה הקבוצה בטרבל.
באותה עונה היא כבשה בליגה 13 שערים, ואף כבשה את אחד מהשערים בגמר הגביע הגרמני נגד זארבריקן.
בגמר גביע אופ"א נגד אומאו השוודית, שימשה גרפרקס כקפטנית הקבוצה והובילה אותה לניצחון 3-4 בסיכום שני המשחקים.
שנתיים לאחר מכן סיימה גרפרקס כסגנית מלכת השערים של הבונדסליגה (19 שערים), מיד אחרי אינקה גרינגס.
עונה אחר כך, היא וחברתה לחוד - בירגיט פרינץ, כבשו 23 שערים כל אחת, והובילו את פרנקפורט לשיא הקבוצה בשערים בעונה אחת - 103 כיבושים.
למרות ההישג, פרנקפורט סיימה רק במקום השני בליגה, מיד אחרי יריבתה המסורתית - טורבין פוטסדם.
בנובמבר 2001 ערכה גרפרקס את הופעת הבכורה שלה בנבחרת גרמניה במשחק נגד הולנד.
שנתיים לאחר מכן, היא הייתה חלק מרכזי בזכייה של גרמניה בגביע העולמי שנערך בארצות הברית.
היא פתחה בחמישה מתוך ששת משחקיה של גרמניה בטורניר, וכבשה ארבעה שערים.
באליפות אירופה שנערכה ב-2005 באנגליה היא לא כבשה אף שער, אך היא פתחה במשחק הגמר בו ניצחה גרמניה 1-3 את נורווגיה.
בגביע העולם 2007, פתחה גרפרקס בכל ששת משחקיה של גרמניה וכבשה שני שערים, כולל את השער הראשון ברבע הגמר נגד צפון קוריאה.
במשחק הגמר נגד ברזיל, שיחקה גרפרקס במרכז הקישור הגרמני, ועזרה לנבחרתה לנצח 0-2 ולזכות בפעם השנייה ברציפות בגביע העולם.
במשחקי המוקדמות של אליפות אירופה 2009, הייתה גרפרקס הכובשת המצטיינת (9 שערים) של הנבחרת הגרמנית והובילה את גרמניה להעפלה לטורניר בלי לשמוט אף נקודה.
בטורניר הגמר, זכתה גרמניה בפעם החמישית ברציפות בתואר אלופת אירופה לאחר ניצחון 2-6 בגמר על אנגליה.
בשנת 2011, אירחה גרמניה את גביע העולם, אולם הודחה כבר ברבע הגמר על ידי יפן.
גרפרקס כבשה שני שערים במהלך הטורניר ונבחרה לקבוצת המצטיינות של האליפות, לצד שמות כמו מרטה, הומארה סאווה ואבי וומבאך.
קרסאווה (בלטבית: ) היא עיירה בחבל לטגליה שבמזרח לטביה, בסמוך לגבול רוסיה, בה התקיימה עד השואה קהילה יהודית גדולה.
אתרה של קרסאווה היה מיושב מהמאה ה-8. בשנת 1763 נבנתה ביישוב כנסייה, ועם חיבורו לקו מסילת הברזל שבין וילנה וסנקט פטרבורג הואץ פיתוחו.
בשנת 1928 הוענקו ליישוב זכויות עיר.
בין מלחמות העולם נמנו בעיירה כ-800 יהודים, כמחצית מתושביה, והתקיימה בה פעילות ציונית, כאשר חלק מחברי תנועת השומר הצעיר בעיירה עלו ארצה.
עם כיבוש האזור בידי הסובייטים בשנת 1940 נסגרו בעיירה המוסדות היהודיים, והולאמו בה עסקים פרטיים.
עם נסיגת הסובייטים מהעיירה בפרוץ מבצע ברברוסה, נלוו אליהם כמחצית מיהודי היישוב, כאשר רבים מהם נפלו לאחר מכן בשורות הצבא האדום.
ב-3 ביולי 1941 נכנסו הגרמנים לעיירה, ורצחו בה תוך זמן קצר 25 יהודים.
על יהודי היישוב, והפליטים היהודים שהגיעו אליו, הטילו הגרמנים גזירות שונות, ובהן חובת ענידת טלאי צהוב וחובת ביצוע עבודות כפייה משפילות, וביצעו בהם מעשי התעללות, שוד ורצח.
בסוף יולי 1941 רוכזו יהודי העיירה בגטו שהוקם בה.
ב-21 באוגוסט 1941 הועברו בין 400 ל-450 היהודים שנותרו בגטו למקום ריכוז, ממנו נלקחו בקבוצות לגבעה בסמוך לבית העלמין היהודי המקומי, שם נרצחו עירומים בידי שוטרים גרמנים ולטבים בבורות ירי.
באביב 1944 פתחו הגרמנים את קבר האחים, וציוו על קבוצת אסירים לשרוף את גופות הנרצחים כדי לטשטש את עקבות הטבח.
מ-800 יהודי קרסאווה שרדו את השואה 4 אנשים.
קרסטי קליולאיד (באסטונית: Kersti Kaljulaid; נולדה ב-30 בדצמבר 1969) היא אשת עסקים ופוליטיקאית אסטונית שכיהנה כנשיאת אסטוניה בשנים 2016–2021. היא האישה הראשונה שכיהנה בתפקיד זה והצעירה ביותר, בת 46.
קליולאיד נולדה בעיר טרטו באסטוניה.
בעקבות גירושי הוריה, גדלה בטאלין בדחק עם אמה וסיימה את לימודיה בבית ספר תיכון שם בשנת 1987. לאחר סיום התיכון, בהשפעת אמה, התקבלה לפקולטה לביולוגיה באוניברסיטת טרטו.
בשנת 1988 התחתנה עם טאבי טלביק (Taavi Talvik) וכמה שבועות לפני יום הולדתה ה-19 נולדה בתה הראשונה.
בשנת 1992 סיימה את לימודיה בטרטו בהצטיינות.
בשנת 1998 החלה בלימודי תואר שני במנהל עסקים באותה אוניברסיטה, אותם סיימה בשנת 2001.
בשנת 1994, לאחר הולדת בנה, החלה לעבוד בתחום המכירות בסניף האסטוני של חברת סימנס.
כיוון שמשכורתה כביולוגית בעבר לא הספיק למחייתה, החליטה למצוא משרה שלא בהתאם להכשרתה.
בין השנים 1997-1996 הייתה מנהלת מכירות של ספקית התקשורת האסטונית (Eesti Telefon AS).
בשנים 1997–1999 שימשה כמנהלת פרויקטים בתחום השקעות במיזוגים והפרטות בבנק הנזה האסטוני.
בשנת 1999, הציע לה ראש הממשלה, מארט לאר, להצטרף לצוות יועציו הכלכליים.
היא שימשה בתפקיד זה עד שנת 2002.
בשנים 2001–2004 שימשה כנציגת הממשלה בפרויקט הגנום האסטוני.
בשנים 2004-2002 שימשה קליולאיד תחילה כראש מחלקת חשבונות של תחנת הכוח "אירוּ" (Iru) ובהמשך כמנכ"לית.
היא האישה הראשונה שניהלה תחנת כוח באסטוניה.
משנת 2002 הגישה בערוץ הרדיו "קוקו" תוכנית ראיונות שבועית בשעות הצהריים.
בשנת 2004, כאשר אסטוניה הצטרפה לאיחוד האירופי היא מונתה לתפקיד מבקרת חשבונות (Auditor) ונציגת אסטוניה בבית המשפט האירופי לביקורת.
משנת 2011 ועד בחירתה לנשיאות כיהנה קליולאיד כיושבת ראש מועצת המנהלים של אוניברסיטת טרטו.
בסתיו 2011 הציע ראש הממשלה, יוהאן פארטס, למנות את קליולאיד לתפקיד יו"ר מפלגת IRL.
אף אחד מן המועמדים המקוריים לנשיאות, בהם שרת החוץ לשעבר מרינה קליורנד וראש הממשלה לשעבר סים קאלאס, לא זכו ברוב הנדרש בבחירות שנערכו באוגוסט ובספטמבר 2016. לאחר שלוש הצבעות בפני הפרלמנט ושתי הצבעות בפני אספת הבוחרים לא נמצא מועמד מוסכם לנשיאות.
קליולאיד הועלתה כמועמדת בעקבות פנייתו של יו"ר הפרלמנט האסטוני והסכמתה למועמדות.
ב-27 בספטמבר הציעו חברי המועצה הבוחרת את קליולאיד בפני הפרלמנט כמועמדת לתפקיד הנשיא.
בשביל שתאושר מועמדותה לנשיאות אסטוניה היא הייתה זקוקה ל-68 מתוך 101 קולותיהם של חברי הפרלמנט האסטוני.
ב-30 בספטמבר הביעו 90 מחברי הפרלמנט תמיכה במועמדות.
ב-3 באוקטובר נבחרה בקולותיהם של 81 מחברי הפרלמנט ללא התנגדויות (17 חברי פרלמנט נמנעו בפתק לבן).
היא הושבעה לנשיאות ונכנסה לתפקידה ב-10 באוקטובר 2016. באוקטובר 2021 תמה כהונתה.
קליולאיד הגדירה את עצמה בתור "שמרנית-ליברלית".
היא מחזיקה בדעות ליברליות בנושאים חברתיים כמו זכויות להט"ב והגירה.
לעיתים קרובות היא מפרסמת מאמרי דעה באתרי אינטרנט אסטוניים.
בשנים 2004-2001 הייתה קליולאיד חברה במפלגת Pro Patria Union (שהתמזגה למפלגת IRL).
אך היא העדיפה לא להתמודד בבחירות עם מינויה לבית המשפט האירופי לביקורת ב-2004 פרשה מחברותה במפלגה.
קליולאיד נישאה לראשונה ב-1988, עם תחילת לימודיה באוניברסיטה וילדה באותה שנה את בתה עוד בטרם מלאו לה 19 שנים, וב-1993 היא ילדה את בנה השני.
היא התגרשה מבעלה הראשון ב-1998 והיא נשואה בשנית לגאורגי-רנה מקסימובסקי, מהנדס תקשורת במקצועו, ולהם שני ילדים.
השניים חיים בזוגיות משנת 1999.
קרסטן ורהולם (בנורווגית: Karsten Warholm; נולד ב-28 בפברואר 1996) הוא אתלט נורווגי, האלוף האולימפי (טוקיו 2020), 3 פעמים אלוף העולם (לונדון 2017 ודוחה 2019 ובודפשט 2023), שלוש פעמים אלוף אירופה (ברלין 2018, מינכן 2022, רומא 2024) ושיאן העולם בריצת 400 מטר משוכות (45.94 שניות).
סגן אלוף העולם באולם (גלאזגו 2024) ופעמיים אלוף אירופה באולם (גלאזגו 2019, איסטנבול 2023) בריצת 400 מטר.
ורהולם הוא האצן הראשון שירד מגבול 46 השניות בריצת 400 מטר משוכות.
בשנת 2021 זכה בתואר אתלט השנה בעולם בשנים 2019 ו-2021 זכה בתואר אתלט השנה באירופה.
ורהולם החל את הקריירה הספורטיבית שלו כמתחרה במגוון ענפי ריצה, קפיצות ובקרב עשר.
הוא זכה במדליית זהב בקרב שמונה באליפות העולם באתלטיקה עד גיל 18 שנערכה ב-2013 בדונצק.
ב-2014 זכה באליפות נורווגיה בריצת 400 מטר ובריצת 110 מטר משוכות, כמו כן זכה בשלוש מדליות זהב ובמדליית כסף באליפות נורווגיה באולם.
באותה שנה הוא סיים עשירי בקרב עשר באליפות העולם באתלטיקה עד גיל 19. ב-2015 זכה במדליית כסף בריצת 400 מטר ובמדליית כסף בקרב עשר באליפות אירופה עד גיל 20. באליפות נורווגיה זכה במדליות זהב בריצת 400 מטר ובריצת 400 מטר משוכות ובמדליות כסף בקפיצה לרוחק ובריצת 110 מטר משוכות.
ב-2016 זכה שוב במדליות זהב בריצת 400 מטר ו-400 מטר משוכות באליפות נורווגיה.
באולימפיאדת ריו דה ז'ניירו ייצג את נורווגיה בריצת 400 מטר משוכות, הוא קבע במוקדמות שיא נורווגיה של 48.49 שניות, אך בחצי הגמר סיים רק רביעי במקצה שלו בתוצאה של 48.81 שניות ולא העפיל לגמר.
לאחר האולימפיאדה החליט להתמקד רק בריצת 400 מטר משוכות.
ביוני 2017 קבע שיא נורווגי חדש בריצת 400 מטר משוכות, 48.25 שניות.
באליפות העולם זכה במדליית זהב בתוצאה של 48.35 שניות.
בתחרות ליגת היהלום ברומא שהתקיימה במאי 2018 שיפר את שיאו ל-47.82 שניות, בתחרות ליגת היהלום בסטוקהולם שיפר את שיאו ל-47.81 שניות ובתחרות ליגת היהלום בלונדון ביולי 2018 שיפר אותו שוב ל-47.65 שניות
באליפות אירופה שנערכה בברלין הוא זכה במדליית זהב בתוצאה של 47.64 שניות, לפני יסמאני קופלו מטורקיה (47.81 שניות) ותומאס בר מאירלנד (48.31 שניות) וסיים במקום שמיני בריצת 400 מטר.
אל הגמר הוא עלה מהמקום השלישי, כשקבע בשלב חצי הגמר תוצאה של 44.91 שניות.
בתחרות באולם שנערכה בינואר, ורהולם שבר את שיאו האישי בריצת 400 מטר והקדים את פאבל מסלק, כשקבע תוצאה של 45.56 שניות.
באליפות אירופה באולם זכה במדליית זהב בתוצאה של 45.05 שניות, המהווה שיא נורווגי, שיא אליפות והשוואה של השיא האירופי שקבע תומאס שנליבה ממזרח גרמניה ב-1988.
בתחרות ליגת היהלום באוסלו, סיים ורהולם במקום הראשון בריצת 400 מטר משוכות בשיא אירופה ובשיא תחרות חדש של 47.33 שניות.
בתחרות ליגת היהלום בלונדון שיפר את השיא וקבע תוצאה של 47.12 שניות.
בגמר סבב ליגת היהלום שנערך בבריסל, ורהולם התחרה לראשונה נגד ראיי בנג'מין, שמדורג שלישי בכל הזמנים בריצת 400 משוכות (47.02 שניות) ביחד עם אדווין מוזס.
ורהולם ניצח את ראי בנג'מין וזכה בגביע היהלום, לאחר ששבר את שיאו האירופאי ואת שיא ליגת היהלום, וקבע תוצאה של 46.92 שניות, תוצאה שממקמת אותו במקום השני בכל הזמנים, אחרי שיאן העולם קווין יאנג.
בנג'מין סיים שש מאיות השנייה אחריו, מה שהעלה אותו למקום השלישי בכל הזמנים ביחד עם עבד א-רחמן סמבא.
באליפות העולם שמר על תוארו כשזכה במדליית זהב בתוצאה של 47.42 שניות.
בתחרות ליגת היהלום בסטוקהולם שנערכה ב-23 באוגוסט ניצח ורהולם בריצת 400 מטר משוכות בשיא אירופה חדש של 46.87 שניות, זאת על אף שפגע באופן גס במשוכה האחרונה, ובכך התקרב פעם נוספת לשיאו של יאנג, שעומד על 46.78 שניות.
שעה וחצי לאחר מכן הוא ניצח גם בריצת 400 מטר, וקבע תוצאה של 45.05 שניות.
בתחרות ליגת היהלום שנערכה באוסלו שנערכה ב-1 ביולי ניצח ורהולם בריצת 400 מטר משוכות בשיא עולם חדש של 46.70 שניות, שיפור של 8 מאיות לשיא בן 29 השנים של קווין יאנג מארצות הברית (46.78 שניות).
חודשיים לאחר מכן, באולימפיאדת טוקיו, זכה ורהולם במדליית הזהב בריצת 400 מטר משוכות לאחר שקבע שיא עולם חדש של 45.94 שניות, שיפור משמעותי של 76 מאיות השנייה לשיא העולם הקודם בו החזיק.
הוא הקדים את ראיי בנג'מין האמריקאי, שקבע גם הוא תוצאה טובה באופן ניכר משיא העולם הקודם (46.17 שניות) ואת אליסון דוס סנטוס הברזילאי (46.72 שניות).
באליפות העולם שנערכה ביוג'ין, אורגון, ארצות הברית ביולי 2022 סיים שביעי בתוצאה של 48.42 שניות.
באליפות אירופה שנערכה במינכן, גרמניה באוגוסט זכה במדליית זהב בריצת 400 מטר משוכות בשיא אליפות חדש של 47.12 שניות, לפני ווילפריד הפי מצרפת (48.56 שניות) ויסמאני קופלו מטורקיה (48.78 שניות).
באליפות העולם שנערכה בבודפשט, הונגריה באוגוסט 2023 זכה בפעם השלישית במדליית זהב בתוצאה של 46.89 שניות, לפני קיירון מקמאסטר מאיי הבתולה הבריטיים (47.34 שניות) וראיי בנג'מין (47.56 שניות).
באולימפיאדת פריז זכה במדליית כסף בתוצאה של 47.06 שניות לאחר ראיי בנג'מין (46.46 שניות).
ורהולם זכה בשנת 2021 בתואר אתלט השנה בעולם
ורהולם זכה בשנים 2019 ו-2021 בתואר אתלט השנה באירופה
קרסטטה (בהונגרית: Keresztéte) הוא כפר זעיר במחוז בורשוד-אבאוי-זמפלן שבצפון מזרח הונגריה.
כמו כפרים אחרים באירופה גם בקרסטטה חל פיחות משמעותי בכמות האוכלוסייה מ-169 תושבים בשנת 1941, ו-36 בשנת 2015 עד ל-20 תושבים בלבד בשנת 2018.
בקרסטטה חיו לתקופת זמן מוגבלת מעט יהודים
קרסו מוטורס בע"מ המוכרת בשם המקוצר קרסו היא חברה ציבורית ישראלית, שמניותיה נסחרות בבורסה לניירות ערך בתל אביב, ועוסקת בייבוא ומכירת מכוניות תוצרת "רנו", "ניסאן", "דאצ'יה", "אינפיניטי", "צ'רי" ו"אקספנג".
נכון לסוף שנת 2020 החזיקה קרסו מוטורס נתח שוק של כ-8% משוק המכוניות החדשות בישראל ודורגה במקום החמישי מבין יבואני הרכב.
בשנת 1933 משה (מואיז) קרסו, עולה חדש מיוון, רכש מיצחק ארדיטי את הזיכיון לייבוא ושיווק מכוניות מתוצרת גנרל מוטורס האמריקאית, וכך נוסדה חברת "מואיז קרסו, מחלקת מכוניות".
בשנת 1947 החברה החלה לייבא מכוניות תוצרת "הילמן" הבריטית ו"נאש" האמריקאית.
בשנת 1948 הזכיין הערבי-פלסטיני של חברת רנו הצרפתית בארץ ישראל ברח עקב מלחמת העצמאות.
רנו שנשארה ללא משווק מקומי במדינת ישראל פנתה אל משה קרסו במטרה שייבא ארצה את רכבי החברה, והוא נענה.
בספטמבר 1967 התאגדה הקבוצה כחברה פרטית בשם בני משה קרסו בע"מ שפעלה בשני תחומים: רכב ונדל"ן.
בשנת 2007 פוצלה פעילות הרכב של הקבוצה לחברת קרסו מוטורס, וחברת בני משה קרסו, שבה נותרה פעילות הנדל"ן של הקבוצה, שינתה את שמה לקרסו נדל"ן בע"מ.
ב-1992 קיבלה חברת קרסו מוטורס את הזיכיון לייבוא רכבי ניסאן היפנית, ובשנת 2009 החלה לייבא גם את מותג "אינפיניטי" של ניסאן.
בשנת 2011 החברה הונפקה בבורסה לניירות ערך בתל אביב והפכה לחברה ציבורית.
באותה שנה רכשה החברה שליש ממניות יבואנית האופנועים "מטרו",המייבאת מדגמי סאניאנג, קוואסקי וימאהה מוטור.
בשנת 2025 רכשה החברה את האחוזים הנותרים והפכה לבעלת השליטה היחידה בחברה.
בשנת 2015 קיבלה החברה את הזיכיון לייבוא רכבי נוסעים מתוצרת דאצ'יה הרומנית.
בדצמבר 2019 הגיעה החברה להסכם על קניית קבוצת קל אוטו ללא תמורה במזומן ובכפוף לתנאים אחדים.
בשנת 2022 החלה הקבוצה לשווק בישראל את רכבי צ'רי.
דצמבר 2025 הודיעה החברה על כוונתה למכור את מכוניות המותג באוסטריה.
ב-2023 אוחדו שירותי המימון, ליסינג, ביטוח ומכירת מכוניות יד שנייה תחת המותג "פריסבי".
באותה שנה החלה איביזי במודל של מינוי חודשי.
בשנת 2024 החלה לשווק את רכבי אקספנג.
ייבוא ומכירה מכוניות נוסעים מתוצרת רנו הצרפתית ודאצ'יה הרומנית
ייבוא ומכירה מכוניות יוקרה מתוצרת אינפיניטי היפנית
ייבוא ומכירה רכבי שטח ומשאיות מתוצרת ניסאן היפנית
טרייד אין, ליסינג, והשכרת כלי רכב
מתן שירותי מוסך לרכבי החברה
קרן אלומה, יחד עם קרסו מוטורס וקבוצת מגדל התמודדו בשנת 2021 על רכישת נתח ממניות חברת התחבורה אגד, אך לא זכו.
בשנת 1962 נפטר משה קרסו והוריש לארבעת ילדיו את מניות החברה בחלקים שווים.
נכון לשנת 2019 כ-65% ממניות החברה מוחזקות על ידי בני משפחת קרסו המורחבת.
קרסטין פייזרק היא דוגמנית גרמנייה.
כמיס סקסוניה התחתונה היא השתתפה בתחרות מיס גרמניה לשנת 1982 וזכתה במקום הראשון.
בתחרות מיס תבל 1982 בלימה עלתה לשלב שתים עשרה המתמודדות הסופיות.
היא גם ייצגה את גרמניה בתחרות של מיס עולם באותה שנה שנערכה בלונדון, שם הייתה המועמדת המועדפת על צלמי התחרות, לאחר שלא עלתה לגמר התחרות אמרה על ארגון התחרות "הם עלולים לשנות את שם התחרות ל"מיס בתולת העולם", כל מה שהם רוצים זה בתולה קטנה שתתרוצץ בבתי חולים עבורם".
היא פרסמה את המשקה הגרמני יגרמייסטר, היא לקחה חלק במסע פרסום של המשקה ברחבי ארצות הברית, במהלכו צילם אותה צלם בלוס אנג'לס ושלח את תמונתה לסוכנות פורד מודלס, בעקבות זאת קריירת הדוגמנות שלה קודמה, במהלכה היא הופיעה במגוון תצוגות אופנה ומגזינים.
בנוסף היא גם עבדה כדוגמנית בפריז.
היא לקחה חלק בהפקה של רשת השידור הציבורית הגרמנית "Südwestrundfunk" שעסקה בתחרויות יופי.
היא ניהלה מערכת יחסים עם זמר הפופ ברנד קלובר.
במיתולוגיה הרומית, קרס הייתה אלת החקלאות, גידולי התבואה, והפוריות.
במקור היא הייתה האלוהות המרכזית במה שמכונה הטריאדה הפלבאית או האוונטית של רומא, ואז זוגתה לבתה פרוסרפינה במה שהרומאים תיארו כ"טקסים היווניים של קרס".
פסטיבל קראליה , שנמשך שבעת הימים באפריל, כלל את לודי קריאלס הפופולרי (משחקי קרס).
היא זכתה לכבוד גם בברקת מאי (lustratio) של השדות בפסטיבל אמברוואליה: בזמן הקציר: ובזמן נישואים וטקסי הלוויה רומיים.
בדרך כלל היא מתוארת כאישה בוגרת.
קרס היא היחידה מבין האלים החקלאיים הרבות של רומא שנכללה ברשימה בין הדי קונסנטס , המקבילה של רומא לשנים עשר האולימפיים של המיתולוגיה היוונית.
הרומאים ראו בה את המקבילה של האלה היוונית דמטר, שהסיפורים עליה פורשו מחדש עבור קרס באמנות ובספרות הרומית.
קרס יוחסה לגילוי חיטת הכוסמין (לטינית רחוקה), עול השוורים והחרישה, הזריעה, ההגנה וההזנה של הזרע הצעיר ומתנת החקלאות למין האנושי; לפני כן, נאמר, התקיים האדם על בלוטים, ונדד ללא הסדר או חוקים.
היה לה הכוח להפרות, להרבות ולהפרות זרעים של צמחים ובעלי חיים, והחוקים והטקסים שלה הגנו על כל פעילויות המחזור החקלאי.
בינואר הוצעה לקרס (לצד אלת האדמה טרה) חיטת כוסמין וזריעה הרה, בפריה סמנטיבים הניתנת לתנועה.
זה נערך כמעט בוודאות לפני הזריעה השנתית של תבואה.
החלק האלוהי של ההקרבה היה הקרביים (אקסטה) שהוצגו בסיר חרס (אולה ).
בהקשר כפרי, חקלאי, קאטו הזקן מתאר את ההצעה לקרס של porca praecidanea (חזיר, המוצע לפני הקטיף).
לפני הקטיף, הוצע לה דגימת דגן פרופיטיום (פראמטיום).
אובידיוס מספר שקרס "מסתפק במועט, בתנאי שהמנחות שלה קסטה" (טהור).
הפסטיבל המרכזי של קרס, קראליה , נערך מאמצע עד סוף אפריל.
הוא אורגן על ידי איידיל הפלבאים וכלל משחקי קירקוס (לודי קירקנסס).
הוא נפתח במרוץ סוסים בקירקוס מקסימוס, שנקודת ההתחלה שלו הייתה מתחת וממול למקדש האוונטינו שלה; עמדת הפנייה בקצה המרוחק של הקרקס הייתה קדושה לקונסוס, אל אחסון התבואה.
לאחר המירוץ שוחררו שועלים לקרקס, זנבותיהם בוערים בלפידים דולקים, אולי כדי לנקות את היבולים הגדלים ולהגן עליהם מפני מחלות ושרצים, או כדי להוסיף חום וחיוניות לצמיחתם.
מסביבות 175 לפנה"ס, פסטיבל הקראליה כלל את לודי סקאניסי (אירועים דתיים תיאטרליים) מ-12 עד 18 באפריל.
ב-sacrum cereale העתיק כומר, כנראה הפלאמן קריאליס , הזמין את קרס (וכנראה את טרה) יחד עם שנים-עשר אלים עוזרים מיוחדים, זוטרים כדי להבטיח עזרה והגנה מהאלים בכל שלב של מחזור התבואה, החל זמן קצר לפני הפריה סמנטיבים.
וילהלם היינריך רושר מפרט את שמות האלים הללו בין האינדיגיטאמנטה , שמות המשמשים להפעלת פונקציות אלוהיות ספציפיות.
רפאראטור, "מי שמכין את הארץ"
אובארטור, "מי שעוקב אחר החריש הראשון"
קונווקטור, "מי שנושא את התבואה"
קונדיטור, "מי ששומר את התבואה"
פרומיטור, "מי שמחלק את התבואה"
לא ידועים מיתוסים רומיים מקומיים של קרס.
לפי אינטרפרטטיו רומאנה , שבאמצעותו זוהו אלי רומא עם עמיתיהם היוונים, היא הייתה מקבילה לדמטר, אחד משנים עשר האולימפיים של המיתולוגיה היוונית; זה הפך את קרס לאחת משנים-עשר הדי קונסנטס של רומא, בתם של סטורן ואופס, אחותו של יופיטר, אמה של פרוסרפינה מאת יופיטר ואחותם של יונו, וסטה, נפטון ופלוטו.
לא ניתן להבחין במיתולוגיה הידועה של קרס מזו של דמטר:
אובידיוס משווה את מסירותה של קרס לצאצאיה לזו של פרה לעגל שלה; אבל היא גם המוצאת של קורבן חיות עקוב מדם, הכרח בחידוש החיים.
יש לה איבה מיוחדת כלפי חיית הקורבן שלה, החזיר.
חזירים פוגעים בה על ידי השתרשותם ההרסנית של גידולי שדה תחת חסותה; ובמיתוס חטיפת פרוסרפינה במישורי חינה (אנה), עקבותיה הוסתרו ברמיסתם.
אלמלא הם, ייתכן שקרס הייתה נחסכת מהעמל והצער של החיפוש והפרידה הממושכים שלה, והמין האנושי היה נחסך מהרעב הנובע מכך.
המיתוס הוא גם תזכורת לכך שמתנת החקלאות היא חוזה, ויש לה מחיר.
זה מביא לרווחה אבל גם לתמותה.
לאנה, בסיציליה, היו קשרים מיתולוגיים חזקים עם קרס ופרוסרפינה, והיא הייתה האתר של המקדש העתיק ביותר של קרס.
אמרו כי פרחים פורחים לאורך כל השנה ב"מישור המופלא שלה".
קרסון הוּאֵיי-יוֹ הוא ילד פלא והאדם הצעיר ביותר שסיים תואר אוניברסיטאי במדינת טקסס ובין הצעירים בעולם.
הוא סיים את לימודיו באוניברסיטה הנוצרית של טקסס ב-13 במאי 2017 עם תואר ראשון ראשי בפיזיקה ותארים משניים בסינית מנדרינית ובמתמטיקה בגיל 14. הוא סיים תואר שני בפיזיקה קוונטית בגיל 17, בסוף 2019, והמשיך ללימודי דוקטורט.
כבר מגיל צעיר הפגין יכולות יוצאות דופן כאשר בגיל שנתיים כבר ידע לקרוא באופן שוטף ובגיל שלוש החל פותר בעיות חשבוניות.
הוא סיים את תוכנית הלימודים הרגילה של בית הספר התיכון בהצטיינות בגיל 10, וקיבל ציון 1770 במבחני ה-SAT לקראת לימודיו באוניברסיטה.
אחיו הקטן, קנן, גם הוא ילד פלא, החל תואר באסטרונומיה בגיל 12.
אמו, שלה הכשרה מקצועית בתחום החינוך לגיל הרך, לימדה אותו בעצמה בבית עד גיל 5.
קרסטין קוק (Kerstin Cook; נולדה ב-15 באפריל 1989) היא דוגמנית אנגלייה-שווייצרית.
קוק נולדה בקנטון לוצרן לזוג הורים אנגלים, בגיל ארבע עשרה החלה לעסוק בדוגמנות, היא למדה מדעי הסביבה וגם הייתה פעילה בארגון בעלי החיים "STS".
זכתה בתחרות מיס שווייץ 2010 ובנוסף גם בפרס הפוטוגניות בתחרות.
בהצשך ייצגה את שווייץ במיס תבל 2011.
ב-2013 הופיעה ב-"Mercedes-Benz Fashion Days", אירוע אופנה הנערך מדי שנה בציריך, ב-2015 הופיעה בקמפיין פרסום לתכשיטים עבור "MUAU".
מועדון הכדורגל "קרסאווה" היה מועדון כדורגל מקצועני רוסי מהעיר ז'וקובסקי שבמחוז מוסקבה, שהתמודד בליגת הכדורגל המקצוענית של רוסיה, השלישית בחשיבותה במבנה ליגות הכדורגל ברוסיה בעונת 2021/2022.
המועדון הוקם ביוזמתו של הכדורגלן והבלוגר יבגני סאבין.
בדצמבר 2020 יבגני סאבין הודיע על הקמת מועדון כדורגל מקצועני בשם "קרסאווה", על שם ערוץ היוטיוב הפופולרי שלו.
ב-13 בפברואר 2021 פורסם שיורי סיומין ישמש כמאמן-יועץ.
ב-20 בפברואר פורסם שהמועדון יתבסס בעיר אודינצובו שבפרברי מוסקבה.
ב-18 במאי 2021 הקבוצה קיבלה רישוי השתתפות בליגה המקצוענית לעונת 2021/22. הקבוצה שיחקה בליגה במשך עונה אחת והעפילה עד לשלב 64 האחרונות בטורניר הגביע הרוסי בכדורגל 2021/2022. במאי 2022, נאסר עליה מלהשתתף בעונת 2022/2023 בליגה הלאומית השנייה, לאחר שבעליה יבגני סאבין ביקר את הרשויות בעקבות הפלישה הרוסית לאוקראינה.
קרסון מקורמאק הוא שחקן קנדי.
מקורמאק נולד וגדל בעיירה אוקוויל (אנ') באונטריו, קנדה.
במהלך לימודיו בתיכון החל ללמוד משחק אך העדיף לשחק בייסבול.
הוא שיחק עבור Oakville A's, קבוצת ליגת הנוער המנוהלת על ידי איגוד הבייסבול.
קרסון החל לשחק באופן מקצועי בערך ב-2016,
מקורמאק ערך את הופעת הבכורה שלו כשחקן מקצועי וטלוויזיה ב-10 באפריל 2017, בפרק "You Don't Understand Me at All" של סדרת הטלוויזיה "Bellevue" .
הוא ערך את הופעת הבכורה שלו בקולנוע כמה שבועות לאחר מכן בסרט הקצר "ידיים קרות" משנת 2017, בו גילם נער שהותקף מינית.
בספטמבר 2018 ערך מקורמאק את הופעת הבכורה שלו בסרט העלילתי בדרמה העצמאית Giant Little Ones, שם גילם מתבגר, שנפגע מבריונות בשם מייקל.
מאוחר יותר הוא הופיע בסרט "זומבי בגיל 17" ובשמונה פרקים של סדרת הטלוויזיה "Big Top Academy".
מקורמאק הופיע בסרט גיבורי העל של 2019 "שהאזאם" בתור ברט ברייר.
הוא גם הופיע בסרט המדע הבדיוני הדיסטופי "Riot Girls" משנת 2019.
בשנת 2020, הופיע בסדרת האימה המקורית של נטפליקס, "October Faction" ובעונה השנייה של הסדרה " המפתחות של משפחת לוק " המשודרת בנטפליקס בתור בנג'מין לוק ב-2021.
ביולי 2021, לוהק מקורמאק, לתפקיד בסרט "הנערה הכי בת- מזל בעולם".
שנה סרטתפקיד הערות 2018Giant Little Onesמייקל 2019 שאזאם!
ברט ברייר Riot Girls ספיט 2021East of Middle West כריס 2022הנערה הכי בת-מזל בעולםדין ברטון בצעירותו2023שהאזאם!
שנה סדרהתפקיד הערות 2017 Bellevue אדם בגיל 16פרק: "You Don't Understand Me at All" 2018 Zombie at 17 קונור פוסטרסרט טלוויזיה של Lifetime2018–2019 Big Top Academyניקי זולטה הצעיר 7 פרקים 2020משפחת אוקטובררוב 3 פרקים2021–2022המפתחות של משפחת לוקבנג'מין לוק3 פרקים2022אסטריד ולילי מצילות את העולם (אנ')טריסטןפרק: "Lips"2024My Son's Deceptionטיילרסרט טלוויזיה של Lifetime
קרסון רולנד הוא שחקן וזמר אמריקאי.
הוא מוכר מתפקידיו בתור רול בסדרת הנעורים של ניקלודיאון, "אני פרנקי" (2017–2018), בתור טיילר טאוסנד בסדרה של נטפליקס, "מגנוליות מופלאות" (2020–2023) ובתור צ'יפ בסדרה מבית Max, "שקרניות קטנות: החטא הקדמון" (2022–2024).
רולנד נולד ב-3 בנובמבר 1997 בבוקה רטון (אנ'), פלורידה.
יש לו שלושה אחים, קונור, קרולין וקתרין.
תפקידו הראשון של רולנד היה בשנת 2015 בסדרת הרשת "Tweet: The Series".
בשנים 2017–2018 שיחק בתפקיד ראשי בשתי עונותיה של סדרת הטלוויזיה מבית ניקלודיאון, "אני פרנקי".
בשנת 2018 שיחק בתפקיד ראשי בסרט הקולנוע "Trico Tri Happy Halloween" שהוצג בבכורה בתי הקולנוע בספטמבר 2018.
בשנת 2019 שיחק בתפקיד ראשי של ביילי בסרט המותחן "Dream Killer".
באותה שנה שיחק לצד טאנר ביוקנן בסרט המתח "Cruel Fixation" ושיחק בסרט הקומדיה לכל המשפחה "Santa in Training".
בשנת 2020 שיחק בארבעה פרקים של הסדרה "American Housewifeת".
באותה שנה החל לגלם את דמותו של טיילר טאוסנד בסדרת הדרמה הרומנטית "מגנוליות מופלאות" מבית נטפליקס, בתור תלמיד בתיכון ושחקן בקבוצת הבייסבול ובנם של ג'ואנה גרסיה וכריס קליין.
בשנת 2022 החל לגלם את צ'יפ לאנגסברי בסדרת הטלוויזיה "שקרניות קטנות: החטא הקדמון", המהווה אתחול מחודש לסדרה "שקרניות קטנות" והופצה על ידי "HBO Max".
בשנת 2020 הוציא רולנד את הסינגלים Miss Hollywood Wanabbe" ,"leave me alone" ו-"Disappear", שיתוף פעולה במספר סינגלים עם המוזיקאי טיילור קסטרו, בלייבל PMA Records.
רולנד וקסטרו כתבו יחד את השירים מאז שנפגשו לראשונה על סט הצילומים של סרט הקולנוע "Dream Killer".
ב-16 באוקטובר 2021, לאחר זוגיות של שנתיים, רולנד התחתן עם מאריס קני.
ב-10 בנובמבר 2023, נולדה בתם, עדן סטון רולנד.
+שנהסדרהתפקידהערות2015Tweet: The Seriesריילי סטארג'ססדרת רשת; 5 פרקים2017–2018אני פרנקיקול רייסתפקיד ראשי (2 עונות); 42 פרקים2020American Housewifeוויל הנסן4 פרקים2020–2023מגנוליות מופלאותטיילר "טיי" טאוסנדתפקיד ראשי (3 עונות); 30 פרקים2022–2024שקרניות קטנות: החטא הקדמוןצ'יפ לאנגסברי13 פרקים
קְרָסוּלָה סְגַלְגַּלָּה (שם מדעי: Crassula ovata) המכונה גם עץ האושר, עץ הכסף ועץ המזל היא בן שיח או שיח בשרני (סוקולנט) רב שנתי בעל פרחים לבנים או ורודים קטנים ממשפחת הטבורתיים ומקורו בפרובינציות קוואזולו-נטאל והכף המזרחי שבדרום אפריקה וכן במוזמביק.
הצמח נפוץ כצמח ביתי ברחבי העולם.
חלק ניכר מהפופולריות שלו נובע מהעובדה שהוא דורש מעט מאוד טיפול ומים, ויכול לשרוד בתנאים שונים.
על אף שהוא מכונה לעיתים עץ הכסף, גם לאגוז מלבר שם דומה.
קרסולה סגלגלה היא בן שיח או שיח בשרני (סקולנט) רב-שנתי, ירוק-עד ובעל גבעולים עבים שקוטרם יכול להגיע עד 250 ס"מ.
יש לו עלים נגדיים (עלים שגדלים בזוגות זה מול זה על מפרק אחד) בשרניים ומבריקים.
העלים ירוקים, אם כי חלקם עשויים להיות בעלי גוון צהוב-ירוק.
זנים מסוימים יכולים לפתח גוון אדום בקצות העלים כשהם נחשפים לרמות גבוהות של אור השמש.
גבעולים חדשים גדלים בעלי צבע ומרקם דומה לעלים, והם הופכים לענפים מעוצים ככל שהצמח מתבגר.
העלים יושבים (ללא פטוטרת) על פרי רוב או בעלי פטוטרת קטנה באורך של עד 5 מ"מ, ושוליהם החדים לרוב בעלי גוון אדמדם.
הצמח גדל כשיח זקוף, מעוגל, עבה גבעולים מסועפים והוא מגיע לגבהים של מטר אחד עד מטר וחצי לעיתים רחוקות עד 2.5 מטרים.
הבסיס בדרך כלל מסועף בדלילות.
לפעמים נוצר גזע ראשי בקוטר של עד 6 ס"מ.
אף על פי שהגבעולים הופכים לחומים ונראים מעוצים עם הגיל, הם לא הופכים לעץ אמיתי, ונשארים עסיסיים ובשרניים לאורך כל חיי הצמח.
כשהצמח מתבגר, הוא מוציא בחורף פרחים קטנים לבנים או ורודים דמויי כוכב.
בצורה הסופית, יוצאות תפרחות בעלות גבעולים באורך 15–18 מ"מ, מהן יוצאים גבעולי הפרחים באורך של 5 מ"מ וקוטר של 2 מ"מ.
הפרחים נכונים, בעלי שחלה עלית, דו-מיניים, מספר עלי הגביע ועלי הכותרת 5. מספר האבקנים כמספר עלי הכותרת.
עלי השחלה כמספר עלי הכותרת, מכל עלה שחלה עולה עמוד שחלה.
כסוקולנט, קרסולה סגלגלה דורשת מעט מאוד מים בקיץ ואף פחות מכך בחורף.
הוא רגיש להשקיית יתר, במיוחד בעונה הקרה, ועודף במים עשוי לגרום לריקבון השורשים ולנשירת העלים.
מצד שני, גם מחסור במים יפגע בו.
יש לגדל את הסוקולנט על מצע נקבובי עם ניקוז טוב המשתנה בהתאם לאקלים בו הוא גדל.
הוא דורש כ-4–6 שעות של חשיפה לשמש ישירה או אור בהיר.
באזורים של מזג אוויר נוח הוא יכול לעמוד בכפור קל, כל עוד המצע נשאר יבש.
קרסולה סגלגלה עשוי להיראות בעל גוון אדמדם סביב העלים כשהוא גדל בחשיפה לאור שמש.
במקרים קיצוניים יותר, הצבע הירוק נעלם לחלוטין ומוחלף בצהוב.
דבר זה נגרם על ידי ייצור פיגמנטים דוגמת קרוטנואידים שנועדו להגן עליו מפני אור שמש עז וקרני אולטרה–סגול.
הצמח פורח גם בחורף בזמן קריר, חשוך ויבש.
קרסולה סגלגלה יכול לשמש לבונסאי בזכות העובדה שהוא עמיד, מושך וקל לגיזום.
הצמח ידוע ביכולת ההתרבות הקלה שלו, שניתן לבצע באמצעות ענפים או עלים בודדים שנשרו.
ניתן להרבות בקלות את הצמח באחוזי הצלחה גבוהים יותר לעומת ייחורים.
בטבע, רבייה וגטטיבית היא שיטת הרבייה העיקרית של קרסולה.
ענפים נושרים באופן קבוע מהצמח ויכולים ליצור שורשים ולהפוך לצמחים חדשים.
כנימות מגן, ובהן קמחיתיים, הן האויב הקשה ביותר של קרסולה, ועלולות לגרום לעיוות בעת הצמיחה.
ניתן לטפל בזיהום על ידי הריגת כל כנימה בנפרד באמצעות צמר גפן או מברשות שהושרו באלכוהול.
כך מדי יום עד שכל הכנימות יחוסלו.
בנוסף אליהן, גם אקרית אדומה נמנית עם אויבי קרסולה.
כמו מינים רבים בסוג קרסולה, גם קרסולה סגלגלה רעילה לסוסים, לכלבים ולחתולים, וכן רעיל במידת מה לבני אדם במקרים מסוימים ובעת מגע עם העור.
קרסו נדל"ן בע"מ היא חברת נדל"ן ישראלית ציבורית.
החברה מאגדת את כל פעילות הנדל"ן של קבוצת קרסו ונמצאת בשליטת חלק מבני משפחת קרסו.
קבוצת קרסו הוקמה בשנת 1933 כעסק ליבוא כלי רכב, על ידי משה קרסו.
הקבוצה עוסקת בתחומי הרכב והנדל"ן.
קבוצת קרסו התאגדה בספטמבר 1967 כחברה פרטית בשם בני משה קרסו בע"מ שפעלה בשני התחומים רכב ונדל"ן במקביל.
בחודש מאי 2022 חברת קרסו נדל"ן נרשמה בבורסה לניירות ערך בתל אביב ובחודש יולי 2022 החברה השלימה את הנפקת המניות הראשונה שלה לציבור (IPO) והפכה לחברה ציבורית.
בהנפקה גייסה החברה כ־332 מיליון ש"ח לפי שווי חברה של 2 מיליארד ש"ח.
מניות החברה נכללות במדדי הבורסה תל אביב 90 מדד תל אביב נדל"ן ותל אביב בניה.
מנכ"ל קרסו נדל"ן הוא עורך דין דן פרנס.יושבת ראש החברה היא יוני קרסו גולדשטיין.
החברה פועלת כחברה יזמית בכל תחומי הנדל"ן המרכזיים בישראל (מגורים, התחדשות עירונית, משרדים ומסחר), בצד החזקה וניהול של כ־80 אלף מ"ר של נדל"ן מניב ברחבי הארץ.
ייזום וניהול בתחום הנדל"ן המניב
תחום הנדל"ן המניב של החברה כולל פעילות ייזום וקידום תוכניות פיתוח לקרקעות היסטוריות והשבחת מבנים של החברה, בצד ניהול והחזקת מבני משרדים, שטחי תעסוקה ומרכזי קניות שכונתיים בישראל.
החברה פועלת בשני סגמנטים עיקריים בפיתוח נדל"ן למגורים:
ייזום והקמת מתחמי מגורים רחבי היקף באזורי הביקוש.
מגורי בוטיק באזור גוש דן.
החברה השלימה הקמתן של שכונות מגורים גדולות בגוש דן ובירושלים, הכוללות למעלה מ־1,300 יח"ד.
בין הפרויקטים הידועים של החברה, נמצאים מתחם אומאמי בצפון מערב קריית אונו, מתחם "גן המושבות" בשכונת אם המושבות בפתח תקווה, שכונת פסגות ירושלים ומתחם בצלאל בתל אביב.
בנייני הבוטיק של החברה כוללים בין היתר את פרויקט אנדרומדה רה בורן ביפו העתיקה, אותו הקימה במשותף עם חברת צמח המרמן והיזם שמוליק וולדינגר, גרוזנברג 37/39 בתל אביב, הכנסת 32 בגבעתיים, פרויקט ME- CRO באבן גבירול 144–146 בתל אביב ופרויקט יבניאלי 24/26 בגבעתיים.
נכון לאוקטובר 2022 לקרסו 53 פרויקטים למגורים בתכנון וביצוע הכוללים כ־10,900 יח"ד לשיווק.
קרסו הייתה מבין הראשונות להיכנס לפעילות בתחום ההתחדשות העירונית והחלה לפעול בו כבר בשנת 2010, והיא מדורגת בין החברות המובילות הפועלות בתחום הפינוי בינוי והתמ"א 38. לחברה מיזמים אחדים של פינוי בינוי.
מאז החלה לפעול בתחום החברה השלימה 12 פרויקטים ואכלסה 276 יח"ד.
לפי מדד ההתחדשות העירונית של מרכז הנדל"ן, לחברה 22 פרויקטים בשלבים מתקדמים, מתוכם 9 הם מתחמי פינוי בינוי, הכוללים הקמת 2,410 יח"ד חדשות וירושלים.
החברה תורמת ומשקיעה לאורך השנים למען קידום החינוך, צמצום פערים בחינוך וחינוך למדע ולטכנולוגיה.
היא יזמה, פיתחה ותרמה למגוון מיזמי חינוך ותוכניות קידום ופיתוח ברחבי הארץ, היא סייעה במימון הספרייה האור-קולית לסטודנטים לתואר הראשון, ומתן מלגות מלאות לחיילים להמשך לימודים טכניים והנדסיים בטכניון.
החברה תרמה להקמת את פארק קרסו למדע בבאר שבע, בו פועל בית הספר מעו"ף - שמטרתו העמקת הידע המדעי והטכנולוגי לתלמידים מצטיינים מדרום הארץ.
קרסטן ברויאר הוא גנרל גרמני אשר מכהן כמפקח הכללי (מקביל לתפקיד הרמטכ"ל) ה-17 של הבונדסוור (צבא גרמניה).
ברויאר נולד ב-1 בדצמבר 1964 בעיר איסרלון שבנורדריין-וסטפאליה.
ב-1984 התגייס לבונדסוור והוצב בגדוד ההגנה האווירית ה-11. הוא עבר הכשרה כקצין בבית הספר להגנה אווירית ברנדסבורג.
לאחר מכן החל ללמוד חינוך צבאי באוניברסיטת הבונדסוור בהמבורג.
ב-1988 הוא סיים תואר ראשון בחינוך.
בין השנים 1989 עד 1992 הוצב ברויאר בזיגמרינגן, בתחילה כקצין S2 (ראש המחלקה האחראית על המודיעין הצבאי בסגל הרגימנטלי) ברגימנט ההגנה האווירית ה-10. לאחר מכן הועסק כשלישו של מפקד דיוויזיית הפאנצר ה-10 וכקצין נוער.
לאחר מכן הוא הפך למפקד הסוללה הרביעית של גדוד האימון ה-6 של ההגנה האווירית.
בין השנים 1995–1997 שימש כמדריך הגנת נ"מ בבית הספר לשריון במינסטר.
בין 1997–1999 למד באקדמיה לפיקוד ומטה של הבונדסוור.
לאחר מכן הוצב במשרד ההגנה עד 2001. לאחר מכן למד במכללת הפיקוד והמטה הכללי של צבא ארצות הברית בפורט ליונוורת', קנזס.
ב-2002 הוא חזר לגרמניה ומונה לראש מטה בריגדת הפאנצרגרנדיר ה-41, כמו כן הוא מונה למפקד הכוחות הגרמניים בפריזרן שבקוסובו.
בשנת 2004 מונה ברויאר למפקד גדוד הנ"מ ה-12 בהרדהיים, וב-2006 מונה לשלישו של מפקד זרוע היבשה הנס אוטו בודה.
בשנת 2008 הוא הוצב במטה נאט"ו בבריסל.
ב-2010 חזר לגרמניה ומילא תפקידים במשרד ההגנה.
ב-1 בינואר 2013 הוא מונה למפקד בריגדת הפאנצרגרנדיר ה-37. בינואר 2004 הוא מונה למנהל המבצעים של כוח הסיוע הביטחוני הבין-לאומי בקאבול.
ב-1 ביולי 2016 הוא מונה לראש מחלקת המבצעים של הצבא.
ב-10 בינואר 2018 מונה ברויאר למפקד פיקוד המשימות הטריטוריאליות של הבונדסוור בברלין.
במהלך מגפת הקורונה בגרמניה, הוא השתמש בחייליו כדי לסייע למשרד הבריאות הגרמני בטיפול במגפה.
בין היתר נשלחו חיילים כדי לסייע לאחים והרופאים במחלקות בתי החולים, ובהמשך כדי לסייע בחלוקת חיסונים.
ב-30 בנובמבר 2021 מינה אותו הקנצלר אולף שולץ לראש צוות משבר הקורונה.
בתפקיד זה, הוא היה אמון על המלחמה במגפה בכל רחבי גרמניה.
ב-26 בספטמבר 2022 הוקם הפיקוד הטריטוריאלי של הבונדסוור, וברויאר מונה למפקדו הראשון.
ב-17 במרץ 2023 הוא מונה למפקח הכללי (מקביל לתפקיד הרמטכ"ל) ה-17 של הבונדסוור.
קרסון פוסטר הוא שחיין אמריקאי, זוכה מדליית ארד אולימפית (פריז 2024) ופעמיים ברציפות סגן אלוף העולם (בודפשט 2022 ופוקואוקה 2023) במשחה ל-400 מטר מעורב אישי.
סגן אלוף העולם (בודפשט 2022) במשחה ל-200 מטר מעורב אישי ואלוף העולם (בודפשט 2022) במשחה שליחים 4x200 מטר חופשי ושיאן עולם (בריכת 25 מטר) במשחה שליחים 4x200 מטר חפשי.
אחיו הבכור, ג'ק פוסטר שחיין נבחרת ארצות הברית בשחייה.
במבחנים האמריקאים לאולימפיאדת טוקיו שנערכו באומהה, נברסקה ביוני 2021 הוא סיים במקום שלישי במשחה ל-400 מטר מעורב אישי בתוצאה של 4:10.86 דקות, אחרי צ'ייס קייליש (4:09.09 דקות) וג'יי לית'רלנד (4:10.33 דקות), בשלב המוקדמות הוא קבע שיא אישי חדש של 4:10.50 ועלה ראשון למשחה הגמר.
במקום רביעי במשחה ל-200 מטר מעורב אישי בתוצאה של 1:57.99 דקות, בשלב המוקדמות הוא קבע תוצאה של 1:57.77 דקות ועלה רביעי למשחה הגמר ובמקום שמיני במשחה ל-200 מטר חופשי בתוצאה של 1:46.67 דקות ולא נכלל בנבחרת האמריקאית למשחקים האולימפיים.
במשחקים עצמם קייליש ולית'רלנד זכו במדליות זהב וכסף בהתאמה, במשחה ל-400 מטר מעורב אישי.
באליפות העולם (בריכת 25 מטר) שנערכה באבו דאבי, איחוד האמירויות הערביות בדצמבר אותה שנה הוא זכה ב-3 מדליות, אחת מכל סוג.
מדליית זהב במשחה שליחים 4x200 מטר חופשי ביחד עם קירן סמית', טרנטון ג'וליאן וראיין הלד בתוצאה של 6:47.00 דקות, לפני רוסיה (6:49.12 דקות) וברזיל (6:49.60 דקות), כשחיין שלישי הוא קבע ב"זינוק שליחים" תוצאה של 1:41.65 דקות.
באליפות העולם שנערכה בבודפשט, הונגריה ביוני 2022 זכה ב-3 מדליות, זהב ו-2 כסף.
מדליית זהב במשחה שליחים 4x200 מטר חופשי ביחד עם דרו קיבלר, טרנטון ג'וליאן קירן סמית' בתוצאה של 7:00.24 דקות, לפני אוסטרליה (7:03.50 דקות) והממלכה המאוחדת (7:04.00 דקות), כשחיין שני הוא קבע ב"זינוק שליחים" תוצאה של 1:45.04 דקות.
שתי מדליות כסף אישיות, במשחה ל-200 מטר מעורב אישי בתוצאה של 1:55.71 דקות, אחרי לאון מרשאן מצרפת (1:55.22 דקות) ולפני דאיה סטו מיפן (1:56.22 דקות) ובמשחה ל-400 מטר מעורב אישי בתוצאה של 4:06.56 דקות, אחרי לאון מרשאן (4:04.28 דקות) ולפני בן ארצו צ'ייס קייליש (4:07.47 דקות).
באליפות העולם (בריכת 25 מטר) שנערכה במלבורן, אוסטרליה בדצמבר אותה שנה הוא זכה ב-5 מדליות, 2 זהב, 2 כסף ו-1 ארד.
נוסף לכך, הוא סיים במקום חמישי במשחה ל-200 מטר מעורב אישי בתוצאה של 1:56.43 דקות ובמקום שישי במשחה ל-200 מטר פרפר בתוצאה של 1:54.74 דקות, בשלב חצי הגמר הוא קבע שיא אישי חדש של 1:53.85 דקות ועלה ראשון למשחה הגמר.
באולימפיאדת פריז שנערכה ביולי 2024 הוא זכה במדליית ארד במשחה ל-400 מטר מעורב אישי בתוצאה של 4:08.66 דקות, אחרי לאון מרשאן שקבע שיא אולימפי חדש של 4:02.95 דקות וטומויוקי מאצושיטה מיפן (4:08.62 דקות).
איזומרים של קרסול דגם כדור-מקל כללי שם מקובל o-cresol m-cresol| p''-cresol
| שם מומלץ על פי מונחון IUPAC
| הופעה בטמפרטורת ולחץ החדר
| align="center" colspan="3" | תערובת של קרסולים (טריקרסול):
| align="center" colspan="4" | מסיס במים אלקליים מאוד
קְרֶסוֹלִים (הידועים גם בשם הידרוקסיטולואן, טולואנול, בנזול או חומצה קרסילית) הם קבוצה של תרכובות אורגניות ארומטיות.
הם פנולים (מתילפנולים) נפוצים שעשויים להיות טבעיים או מיוצרים.
קרסולים מופיעים בדרך כלל כמוצקים או נוזלים מכיוון שנקודות ההתכה שלהם בדרך כלל קרובות לטמפרטורת החדר.
בדומה לסוגים אחרים של פנולים, הם מתחמצנים באיטיות על ידי חשיפה לאוויר, והזיהומים הנוצרים לעיתים קרובות נותנים לדגימות גוון אדום צהוב עד חום.
לקרסולים יש ריח אופייני לזה של פנולים פשוטים אחרים, המזכיר בחלקם ריח של .
השם "קרסול" הוא הלחם של המילה פנול והמקור המסורתי של הקרסולים, .
המבנה הכימי של קרסול כולל קבוצת מתיל על טבעת פנול.
ישנן שלוש צורות (איזומרים) של קרסול: אורתו-קרסול (), מטה-קרסול () ופארה-קרסול (), בהתאם למיקום היחסי של ההידרוקסיל והמתיל.
צורות אלו קיימות בנפרד או כתערובת, שניתן לקרוא לה גם קרסול או ליתר דיוק, טריקרסול.
כמחצית מאספקת הקרסולים בעולם מופקת מזפת פחם, והשאר מיוצר על ידי הידרוליזה של או הסולפונטים הקשורים.
שיטה נוספת כוללת מתילציה של פנול עם מתנול על פני זרז חומצה מוצק, הכולל לרוב תחמוצת המגנזיום או אלומינה, בדרך כלל בטמפרטורות מעל C° 300. הופך לקרסול בתנאים אלו.
איזומר נוסף של קרסול נקרא בנזיל אלכוהול, או אלפא-קרסול (α-קרסול).
לבנזיל אלכוהול יש קבוצת הידרוקסי בתוך קבוצת מתיל על טבעת הבנזן.
קרסולים הם תוצרי ביניים סינתטיים או קודמנים (precursors) לתרכובות וחומרים אחרים, כולל פלסטיק, חומרי הדברה, תרופות וצבעים.
קרסול משמש לעיתים כקוטל חיידקים או חומר חיטוי, ומנגנון הפעולה שלו הוא הרס של קרומי התאים של החיידקים.
במספר מחקרים, קרסול שימש גם לייצור בקנה מידה גדול של ננו-צינוריות פחמן פרדות ולא מפותלות, ללא חומרים נוספים המשנים את תכונות פני השטח של הננו-צינוריות.
, חומר חיטוי מהמאה ה-19.
הנוסחה המקורית של ליזול, בעצם תמיסת מימית של סבון קרבולי.
"Lysol" שימש כסימן מסחרי גנרי להתייחס לתמיסת סבון קרסול כזו ונשאר בשימוש ככזה בכמה מסגרות מקצועיות.
, קוטל עשבים, חומצה בוטנואית 4-(4-כלורו-2-מתילפנוקסי)
, קוטל עשבים, חומצה פרופנואית (RS)-2-(4-כלורו-2-מתילפנוקסי)
אטומוקסטין האמיני, תרופה המשמשת לטיפול בהפרעת קשב
, תרופה נגד דלקת גרון
, תרופה בניסוי קליני נגד סוכרת
כאשר קרסולים נשאפים, נבלעים או נמרחים על העור, הם עלולים להזיק מאוד.
ההשפעות הנצפות אצל אנשים כוללות גירוי וצריבה של העור, העיניים, הפה והגרון; כאבי בטן והקאות; נזק ללב; אנמיה; נזק לכבד ולכליות; שיתוק פנים; תרדמת; ומוות.
נשימה של רמות גבוהות של קרסולים לזמן קצר גורמת לגירוי של האף והגרון.
מלבד ההשפעות הללו, מעט מאוד ידוע על ההשפעות של נשימת קרסולים, למשל, ברמות נמוכות יותר לאורך זמן ארוך יותר.
בליעה של רמות גבוהות גורמת לבעיות בכליות, כוויות בפה ובגרון, כאבי בטן, הקאות והשפעות על הדם ומערכת העצבים.
מגע בעור עם רמות גבוהות של קרסולים עלול לשרוף את העור ולפגוע בכליות, בכבד, בדם, במוח ובריאות.
מחקרים קצרי טווח וארוכי טווח עם בעלי חיים הראו השפעות דומות מחשיפה לקרסול.
אף מחקר בבני אדם או בבעלי חיים לא הראה השפעות מזיקות של קרסולים על פוריות.
לא ידוע מה ההשפעות של בליעה ארוכת טווח או ממגע עור עם רמות נמוכות של קרסולים.
קבע מגבלת חשיפה מותרת ל-ppm 5 (22 מ"ג/מ"ק) על פני ממוצע משוקלל זמן של שמונה שעות, בעוד ש בעבודה ממליץ על הגבלה של ppm 2.3 (10 מ"ג/ מ"ק).
קרסט ומערות אוופוריטיים באפנינים הצפוניים (באיטלקית: Carsismo nelle Evaporiti e Grotte dell'Appennino Settentrionale) הוא אתר מורשת עולמית טבעי במחוז אמיליה-רומאניה בצפון איטליה.
האתר מורכב משבעה אזורים נפרדים של שטחי קרסט נרחבים של סלעים אוופוריטיים של גבס ואנהידריט.
באזורים אלו יש ריכוז גבוה מאוד של מערות, בשטחים יחסית קטנים יש מעל ל-900 מערות שאורכם הכללי מעל ל-100 קילומטרים, חלקן עמוקות מאוד ומגיעות עד לעומק של 265 מטרים מתחת לפני השטח.
אזורים אלו מהווים את הדוגמאות השלמות, הבולטות והנגישות ביותר לתופעות הקרסטיות בגבס ובאנהידריט בתנאי אקלים סובטרופי גשום.
תופעה זו נחקרה בצורה מדעית החל מהמאה ה-16.
האפנינים הצפוניים הם החלק הצפוני של הרי האפנינים.
הם משתרעים מכיוון דרום-מזרח לצפון-מערב, ומחלקים את החלק הצפוני של חצי האי האפניני לשני אזורים: מצפון עמק הפו ומדרום החוף הליגורי / גבעות טוסקנה.
בצפון הם נפגשים עם הרי האלפים וגבולם הדרומי הוא הנהר .
האזורים שבהם נחשפים הסלעים האוופוריטיים באפנינים הצפוניים הם קטנים יחסית וניתן לראותם בעיקר במדרון הצפוני של הרכס הצופה אל עמק הפו והים האדריאטי.
על אף שטחם המצומצם יש באזורים אלו עושר של תופעות גאולוגיות, כולל משטחי קרסט ויותר מ-900 מערות באורך כולל של למעלה מ-100 קילומטרים.
אתר המורשת מתפרש על שבעה אתרי משנה נפרדים הכוללים את כמעט כל האזורים בהם נחשפים המשקעים של הגבס והאנהידריט באפנינים הצפוניים, ושבהם התפתחו תופעות הקרסט, כולל מתחת לפני השטח.
ביחד הם מלמדים על התפתחות מערכות הקרסט באקלים חמים וגשום, כולל המורפולוגיות שאקלים כזה מייצר, התפקיד של המים מעל ומתחת לקרקע, והתפתחות המינרלים הנלווים לגבס, לאנהידריט ולהליט.
את שבעת אתרי המשנה ניתן לחלק לשלוש קבוצות:
אזור הרכס – כולל אתר אחד: "אלטה ואלה סקיה", ומשתרע בחלק המרכזי של הרי האפנינים.
מחשופים של סלעים אוופוריטיים קיימים בגובה 700–800 מטרים מעל גובה פני הים.
הנוף הוא של אזור טבע בראשיתי אופייני להרי האפנינים, כאשר שכבות הגבס נחשפות בשל סחיפה בקירות הקניון של הנהר משני צדדיו.
אזור הגבעות הנמוכות – כולל ארבעה אתרים: "באסה קולינה רג'אנה", "ג'סי די צולה פרדוזה", "ג'סי בולונזי" ו"ונה דל ג'סו רומניולה", ומשתרע על חגורה צרה של רכס שכיוונו מדרום-מזרח לצפון-מערב, מקביל לכיוון הכללי של רכס הרי האפנינים וצופה על עמק הפו.
נוכחות הסלעים האוופוריטיים מורגשת באזור זה בשל הסחיפה של השכבות החלשות יותר מעל ומתחת לשכבת הגבס.
המחשוף של "ונה דל ג'סו" (עורק הגבס) נחשב כמסמן פיזית את הגבול בין מרגלות האפנינים לרכס הבינוני-גבוה.
האזור המזרחי – כולל שני אתרים: "הסלעים האוופוריטיים של סן לאו", ו"ג'סי די אונפרנו", הבולטים פחות בהשפעתם על הנוף ומוגבלים להתפתחות קניונים ובתרונות.
לעומת זאת מתחת לפני השטח יש מערכת קרסט הכוללת בולענים, מערות ומעיינות.
הגובה, בדומה לאזור הגבעות הנמוכות, הוא סביב 300 מטרים.
באזורים אלו יש נוכחות אנושית דלילה והתושבים המעטים מבוגרים.
חלק גדול מהבתים הכפריים נטושים או הרוסים והאוכלוסייה הולכת ומצטמצמת, מגמה שהחלה אחרי מלחמת העולם השנייה.
כבישים ומסילות ברזל נדירים, ויערות גדלים במקומות שבעבר היו שדות חקלאים וגם אין שדות מרעה משום שעצים גדלו במקום שבעבר צמח עשב.
לעומת זאת, דולינות ועמקים סגורים, השטחים המעובדים האחרונים שננטשו, אינם מכוסים בדרך כלל ביערות, ונראים כמו "שקעים ריקים" מוקפים בצמחייה.
בפרט, באזורי הגבס ששקע באירוע המסיני, חורשות מכסות את המדרון הצפוני של המחשופים, בעוד שבצד הדרומי יש קיר סלע אנכי, שבו נראות שכבות הגבס.
יערות כיסו גם את רוב אתרי הכרייה שמלפני המהפכה התעשייתית, אם כי אזורי הכרייה התעשייתיים (משלהי המאה-19 והמחצית הראשונה של המאה ה-20) גדולים הרבה יותר ורישומם עדיין ניכר בנוף.
האקלים באזור בגובה שבין 417 ל-894 מטרים (בממוצע 600 מטרים) הוא אקלים ימי ממוזג (סיווג Cfb על פי שיטת קפן).
החודש החם ביותר הוא יולי עם טמפרטורה ממוצעת של C 19.9°, והקר ביותר הוא ינואר עם טמפרטורה ממוצעת של C 1°.
כמות המשקעים השנתית הממוצעת היא 900 מילימטרים.
עם זאת קיימים באתרים השונים מיקרו-אקלימים.
כך למשל בעמק הנהר סקיה שכיוונו מזרח-מערב, הצד הדרומי החשוף לשמש ובו מיקרו-אקלים חמים וצחיח ובצד הצפוני מיקרו-אקלים מוצל וקריר.
גם לתופעות הקרסט יש השפעה על האקלים.
החלק העליון של הבולענים הוא שמשי וצחיח וחלקם התחתון לח ומוריק, כשהפרש בין הטמפרטורה בין החלק העליון לתחתית הבולען יכול להיות C 10° על פני מרחק של 100 מטרים בלבד.
שינויים אלו במיקרו-אקלים הם גורם חשוב במגוון הביולוגי הגדול של האזור.
בחלק המזרחי של אתר המורשת האקלים הוא אקלים סובטרופי גשום (סיווג Cfa על פי שיטת קפן).
החודש החם ביותר הוא יולי עם טמפרטורה ממוצעת של C 23.1°, והקר ביותר הוא ינואר עם טמפרטורה ממוצעת של C 2.9°.
כמות המשקעים השנתית הממוצעת (נמדדה בגובה 115 מטרים) היא 739 מילימטרים.
גם כאן יש מיקרו-אקלימים כתלות בכיוון מדרונות העמקים, חם וצחיח במדרון הדרומי, לח ומוריק במדרון הצפוני, ועקב כך השפעה על המגוון הביולוגי.
אתר המורשת שוכן ברכס אפנינים הצפוניים, שנוצרה בקנוזואיקון והרביעון כתוצאה מפעילות גומלין טקטונית בין הלוח האירואסייתי והלוח האפריקאי.
ליבת האפנינים הצפוניים בנויה מסלעי משקע ממקור יבשתי (שכבות מתחלפות של אבני חול, חוואר, חרסית) כשבבסיסם סלעי אבן גיר ו.
הסלעים העתיקים ביותר הם קונגלומרטים, אבני חול, גבס ודולומיטים מטריאס עליון (לפני 200–220 מיליון שנים), שהושקעו בשלבים הראשונים של היווצרות ים תטיס.
"אזור הרכס" של אתר המורשת כולל את הסלעים האוופוריטיים העתיקים ביותר, כחלק מ"תצורת ג'סי די סאסאלבו" (Gessi di Sassalbo Fm).
תצורה זו היא מהתקופה של התפצלות יבשת-העל פנגיאה לפני כ-200 מיליון שנים והיווצרות ים תטיס שבשוליו שקעו שכבות הגבס והאנהידריט.
ליבת ההרים היא אנהידריט היוצר שכבה אטומה למים ולכן נוצרו מערות רק בהיקף שבו שולט הגבס.
מאאוקן עליון עד המיוקן הצטברו משקעים ימיים, בייחוד בין לפני 5.97 ל-5.33 מיליון שנים, תקופה גאולוגית המכונה מסיניאן (מיוקן עליון), שבה התרחש האירוע המסיני, אירוע גאולוגי שבמהלכו נסגר מצר גיברלטר לזרימת מים, וכתוצאה מכך התייבש הים התיכון כמעט לחלוטין.
בעקבות ההתייבשות נותרו מהים התיכון מספר אגמי מלח רדודים שבהם יכלו לחיות רק חיידקים מסוימים בלבד, ושהושקעו בהם מינרלים אופייניים, דוגמת גבס והליט.